Document ID: 32004R1329

TARYBOS REGLAMENTAS (EB) Nr. 1329/2004
2004 m. liepos 19 d.
iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų autonominių Bendrijos tarifų kvotas ir numatantį jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
1996 m. gruodžio 20 d. Taryba priėmė Reglamentą (EB) Nr. 2505/96, nustatantį tam tikrų žemės ūkio bei pramonės produktų autonominių Bendrijos tarifų kvotas ir numatantį jų administravimą (1). Bendrija turėtų apsirūpinti šiais produktais palankiausiomis sąlygomis. Reikėtų nustatyti atitinkamų produktų kiekių naujas Bendrijos tarifų kvotas sumažintu arba nuliniu muito mokesčiu, vengiant bet kokio šių produktų rinkos iškraipymo.
(2)
Dabartiniu tarifų kvotų laikotarpiu kai kurių autonominių Bendrijos tarifų kvotų kiekių nepakanka Bendrijos pramonės poreikiams patenkinti. Todėl šie kvotų kiekiai turėtų būti padidinti.
(3)
Atsižvelgiant į šio reglamento ekonominę svarbą, būtina remtis skubos motyvais, numatytais prie Europos Sąjungos sutarties ir Europos Bendrijų steigimo sutarčių pridėto Protokolo dėl nacionalinių parlamentų vaidmens Europos Sąjungoje I.3 punkte.
(4)
Todėl Reglamentą (EB) Nr. 2505/96 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedas papildomas priede nurodytomis kvotomis, kurios taikomos nuo 2004 m. liepos 1 d.
2 straipsnis
Reglamento (EB) Nr. 2505/96 I priede kvotų laikotarpiu nuo 2004 m. sausio 1 d. iki gruodžio 31 d. tarifų kvotos 09.2950 kiekis yra 8 400 tonų.
3 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 19 d.

Labels: 3
1
6